Държавен вестник, бр. 13, 2021 г., стр. 124

СТР.  124	
Д Ъ Р Ж А В Е Н  В Е С Т Н И К 	
БРОЙ  13
2. вида и изпълнението на настилката на 
стрелковите площадки и прилежащите към 
спортния обект зони.
Чл. 25. (1) За всяка отделна стрелкова 
площадка на открито спортно стрелбище се 
указват стрелковите позиции и направлени­
ето на стрелба спрямо стрелковите позиции.
(2) Направлението на стрелба за всяка 
стрелкова площадка и необходимите обез­
опасяващи съоръжения се проектират съ­
образно изискванията за различните видове 
открити спортни стрелбища, определени в 
чл. 6, 7 и 8.
(3) Допустимите направления за стрелба в 
стрелковите полоси за Т-Клас се обозначават 
с табели, разположени вляво и вдясно на 
направлението, през всеки 500 m. Табелите 
(фиг. 1) се поставят/закрепват стабилно 
на стълбове/колове или на трайни обекти 
от местността (напр. дървесни стволове) 
на височина от 1,50 до 2,00 m от терена и 
със следните минимални размери: широ­
чина – 0,40 m и височина – 0,50 m. Лицето 
на обозначителните табели е обърнато към 
позициите за стрелба.
Фиг. 1. Табела за обозначаване на направлени­
ята на стрелба
Чл. 26. (1) Обезопасяващите съоръжения 
на стрелковите площадки се проектират и 
изграждат така, че да улавят и задържат в 
границите на стрелковата площадка изстреля­
ните по направлението на стрелба проектили, 
рикоширалите такива, както и части от тях.
(2) Размерите, конструкцията, конфигура­
циите и начините на разполагане на обезопа­
сяващите съоръжения се определят съобразно 
изискванията за конкретния стрелкови спорт 
и дисциплина съгласно приложения № 2, 3, 
4 и 5.
(3) При наличие на естествени защитни 
прегради и на прегради от преместваем вид 
те трябва да осигуряват равна или по-голяма 
защита от указаните в предходните алинеи.
Чл. 27. (1) Елементите на оборудването 
се проектират и изграждат от материали и с 
конструкция, съобразени с изискванията на 
правилниците на съответната международна 
спортна организация по стрелковите спортове 
и дисциплини.
(2) Конструкциите и материалите, от които 
са изработени елементите на оборудването, 
не трябва да позволяват рикошети на попад­
нали в тях проектили.
(3) При използване на метални мишени 
или на конструкции за мишени се осигу­
ряват безопасни дистанции до стрелковата 
позиция, съобразени с изискванията на 
правилниците на съответната международна 
спортна организация по стрелковите спор­
тове и дисциплини.
Чл. 28. Елементите на оборудването на 
откритото спортно стрелбище се разполагат 
така, че да е осигурена в максимална степен 
безопасността на физическите лица, намира­
щи се в границите на спортния обект, както 
и на трети лица, намиращи се извън него.
Чл. 29. (1) Теренът на стрелковите пло­
щадки трябва да отговаря на следните из­
исквания:
1. да е изравнен, с минимален наклон 
1,5 % за оттичане на атмосферните води и 
с максимален наклон не по-голям от 10 %;
2. настилката да е изпълнена от естествени 
или изкуствени материали с гранулометрия 
на твърдите включения, по-малка от 5 cm, и 
да е почистена от случайни единични твърди 
включения (скални, бетонни, метални или 
други с размери, по-големи от 5 cm).
(2) В случай че на територията на стрел­
ковата площадка са необходими сервизни 
пътеки, с изключение на връзките между 
стрелковите места на площадките за трап, 
двоен трап и скийт, те се изпълняват от 
материали, непозволяващи рикошети на 
проектилите или на части от тях.
(3) При наличие на открити водни прос­
транства на територията на стрелковите 
площадки те се защитават срещу директни 
попадения на проектили или на части от 
тях или срещу рикошети посредством обез­
опасяващи съоръжения, чиито параметри се 
определят в зависимост от направлението 
на стрелба.
(4) Изискването за ограничаване на мак­
сималния наклон на терена по ал. 1, т. 1 не 
се отнася за стрелкови полоси за Т-Клас.
Чл. 30. (1) На всяко открито спортно 
стрелбище се поставя най-малко едно ин­
формационно табло с трайни, четливи и 
контрастни надписи, което се разполага 
на видимо място до входовете/изходите на 
спортния обект.
(2) Информационните табла съдържат 
задължително следната информация за:
1. стопанина на спортния обект – откри­
то спортно стрелбище, като се посочват и 
данни за контакт;
2. допустимите за употреба на спортния 
обект оръжия и боеприпаси и правилата за 
безопасност при тяхната употреба;
3. безопасната експлоатация на спортния 
обект – открито спортно стрелбище, включи­
телно за въведените забрани и ограничения 
на територията му;